- Galesia
- <
- 5
- >

Ŋeroŋ Ratta ndo aina tiŋara moreke, aia rɨpacrena laiplacara aia kabena ramtaɨrmo tɨp laŋa monande
5
(5—6)
Aia wanaiŋ ŋgoin ndeacna tuombta aiŋir kamnderta aiŋa kai mo teac
1 In 8.32, na 8.36, na Up 15.10, na Ro 6.18, na Gal 2.4, na 5.13, na 1 Pi 2.16Na Karaisa ma ndo aimo tuombta aiŋir kamnderta makukarta kaŋgaukca mɨk narica, ma aimo moa gogobirina. Ainda moca ne matau wɨtɨki gagraca, ne kabena ramtaɨrmo kai watcarica, mina nenmo tuombta aiŋir kamndera kai mac mo teac.
2 Na ne warac. Aku Pol, aku nenmo aindopnande. Ne minmo wattacarica mina nena tikiŋit katac te, ne ainda mo te, Karaisna aiŋira nenmo mba mac otacitndai. Wanaiŋ ŋgoin! 3 Gal 3.10Ne ramtaɨra muruŋa ndorita tik watcarica mina nena tikiŋit katac te, aku nenmo gaind mac mbopnande. Ne an kirara mo te, laŋ, ne taŋca an Tɨpemb Wandikca muruŋa raŋgairaŋ. 4 Ro 9.31-32, na Ib 12.15Karica ne ndorimo Tɨp Wandɨkca raŋgaina moca morenanna, ne ndorimo an taupca mo te, Raraŋ Aetaniac nenmo meikramtaɨr wandoik laiŋ ŋgac te, ne ainda mo te, ne Karaismo kecamacarica. Na ne Raraŋ Aetaniacna kakadmaina opotacmo kecamacariri. 5 Ro 8.24-25, na 2 Ti 4.8Aia Raraŋ Aetaniacna Ŋeroŋna gargar mbuŋ tik, aia Raraŋ Aetaniaca rɨpaca mana lambi te, ma aimo meikramtaɨr wandoik laiŋ ŋgacnande. 6 1 Ko 7.19, na Gal 6.15, na Kol 3.11, na Ie 2.18-22Na ramootta Iesus Karaisap eac te, tikiŋit kakatacna tɨp kirarna aiŋa mɨnɨŋ kocor. Na ramootta wanaiŋ ndeacekna tɨp kirara, an toco wanaiŋ. Na ramootta rɨtɨpacna tɨp kirara rɨpac te, anna ndo manmo aoci ŋgepca ma kabena meikramtaɨrmo ma matŋia, minmo ndiarna tɨp kirara monande. Anna ndo reac gidik ŋgoin.
7-8 1 Ko 9.24, na Gal 1.6, na 3.1Na ne ŋgaua Karaisna taup ŋgoin ndiŋa mataua taŋrina. Na mandeac, mandaia ndo nena taup mboraca mandeaca ne mba kam gidikca mba raŋgaiapeke? Raraŋ Aetaniaca wanaiŋ. Ma nena ŋgacrena ramoot. Ma nena taupca mba mboracri. Wanaiŋ ŋgoin! 9 1 Ko 5.6, na 15.33Aintik ne matau lamŋi, is tekemmotemma tapaca momona witap tɨki kurica mo te, tapacarta inikca muruŋ mbuki mɨnna tɨknande. 10 2 Ko 2.3, na 8.22, na 10.6, na 11.15, na Gal 1.7Na aku gainda rɨpacrina. Kacoot, ma nenmo otaca ne aukna iroa raŋgainande. Na ne mba kabena iroara mba lamŋica aŋgɨritndai. Na mandaia ndo nena iroara moa ŋgocrairina, an ramootmo kai lamŋi teac, ma ndona tɨpemb kirarir ŋgorikta opoikca ma aŋgɨnande.
11 1 Ko 1.23, na 15.30, na Gal 6.12, na 6.17Na ne Iesusa rɨpacrena laiplacar, aku ramtaɨrta tikemb iŋir katacna kamma gidikca riptirenan, aind co, kaina moca mina memetmbaca aukmo moa ŋgocraica taŋrena? Na aku aindop te, ramtaɨrta tikiŋit katac, aindop te, Iesusna ik nakekeracna kamma mba meikramtaɨrta iroara mba moŋgocraitndai.*Iudananda, mina Polmo an tikiŋit kakatacna kamna riptia mona toŋgorena. An ik nakekeracna kamma, anna Iesusna kam wembaŋ laŋ ŋgoin. Na an kam wembaŋ laŋa, tikiŋit kakatacna kamna inikca mba eacitndai. Ainda moca tikiŋit kakatacna kamma, Pola mba riptiatke. 12 Na an meikramtaɨra nena iroara moa ŋgetrikirina, mina gade gan tikiŋit kakatacna tɨpna kirar nagagararena. Mina ainda mona toŋgo te, mina ndorita gebarta tikiŋit katac te, utniŋ motoco kocnai waiŋtoci kecari.
13 1 Ko 8.9, na 9.19, na 1 Pi 2.16, na 2 Pi 2.16-19Na anna gidik ne Iesusa rɨpacrena laiplacar, Raraŋ Aetaniac ma nenmo tuombta aiŋir kamnder naaŋgɨrina makukara mo kecarica, wetwet laŋ ndeacna ŋgacrena. Moca ne ndorimo gaind ndamŋi nari, “Aia wetwet laŋ ndeac te, aia ndorita nikinik iroar bagarna tɨpemb kirarir ŋgorikca aia anap eacraŋnande.” Na ne ainda kai lamŋi teac! Wanaiŋ! Ne kabe, kabea ndorimo kabena meikramtaɨrta aiŋa moca minmo opotacapa mamatŋia moraŋ. 14 TN 19.18, na Mt 5.43, na 7.12, na Ro 13.8-9, na Ie 2.8Na Tɨp Wandɨkna kambca muruŋa gan kamna mɨnɨŋ kabe ndeacrena, “U kabena meikramtaɨr motocmo, u ndoa matŋia morena tɨp kirara, min motoco mo, u ainta mamatŋina ndiarna tɨp kirara mo.” 15 Na ne ndorita rɨkmo kaega moca ndorica ruŋraŋ te, ne ndoritake wat! Moca ne ndorimo muruŋa mo ŋgocrai nari.
Ŋgauna tɨpemb kirarirapa Raraŋ Aetaniacna Ŋeroŋ Ratna tɨpemb kirarirap
16 Ro 6.12, na 8.4, na 13.14, na Gal 5.25, na 1 Pi 2.11Na aukna kamma gaind, ne Ŋeroŋ Ratmo watcarica, ma nena eteacna tiŋara mo te, ne mba an ŋgauna tɨpemb kirarir bagrara mba raŋgaiitndai. 17 Ro 7.15-23, na 8.6-7, na 1 Pi 2.11Na aia lamŋirena, iro nikinik bagara ma ndomo Ŋeroŋ Ratta mo irikna moreke. Na Ŋeroŋ Rat toco, ma iro nikinik bagara moi irikna morena. Aintik maniŋa ndoniŋmo paŋan ndamootniŋa moca, ainda moca an reikca ne mo ndopca morena, ne mba moitndai. 18 Ro 6.14, na 8.2, na 8.14Ainda moca ne Ŋeroŋ Ratta raŋgai te, ne mba Tɨp Wandɨkna kaŋgaukca mba eacitndai.
19 1 Ko 3.3, na 6.9-10, na Epe 5.3, na Kol 3.5, na Ie 3.14-15Na ne ŋgaua nikinik iro bagarna tɨp kirar ŋgoreaca ne lamŋirena. Mana tɨp kirara gaind, meikramtaɨr laŋtaŋgoia meacramootna kaŋtertaapna tɨp kirara morenanapa, meikramtaɨr laŋgo ŋgocortanna kabena meacramootap ŋgorenan, na tɨp ŋgaduduk ŋgoinna morena. 20 Na an mɨrpembraraiŋmo, ne anmo ndorita Raraŋ Aetaniac ndopca, ne anna raŋgairena, na koikapa, ndururca muruŋa morena, na ndorimo titkara moca ŋgepca, na kabena ramtaɨr laiŋta irembca mo ŋgocrairena, na nikembkatca ruŋrena. Na ndona ŋgomornandmo ndiaŋndiaŋnande. Na ndomo ndo niŋgik ndamŋi te, ndona imo tamuŋa tɨkna toŋgoreke, na kabena ramtaɨrta reikmo ndomo aetta mona morena. 21 1 Ko 6.9, na Epe 5.5, na Kol 3.6, na KIEK 22.15Na puk amca paŋan roreca ŋgepca keambererena. Na kambca wanaiŋ nakerena, na reac, reacmo wanaiŋa moraŋnande, na ainta tɨpembta kirarira morena. Ŋgaua aku nemo mbopca maiatna, na mandeaca aku nenmo an kam kabe mac mbopna mamoek. Meikramtaɨra muruŋa ainda mo te, mina mba Raraŋ Aetaniacna bubuocna kaŋgaukna inikca mba mbukitndai.
22 1 Ko 13.7, na Epe 5.9, na Kol 3.12, na Ie 3.17Aintik Raraŋ Aetaniacna Ŋeroŋ Ratta aimo aoca ŋgepca aimo gaindta tɨpemb kirarir laiŋga monande. Kabena meikramtaɨrmo gidik ŋgoinna matŋiraŋ, ainta weperaina tɨp kirar aŋgɨca, nikinik iro wetwetna tɨp kirara mo te, makukarta inikca u matau wɨtɨki gagraca eacraŋnande. Te, meikramtaɨrmo ndiara mo te, tɨp laŋa mo te, tɨp laŋna kirarmo wandoŋa mo taŋraŋ te, tɨp gidikca mo. 23 1 Ti 1.9Te, laŋan wetwet ndeacna tɨp kirara mo te, na iro bagarmo tɨkcarina mɨn. Na tɨp wandɨk ianna anna wandɨk ianna tɨk ŋgocor. 24 Ro 6.6, na 13.4, na Kol 3.5, na 1 Pi 2.11Meikramtaɨra muruŋa Iesus Karaisnan ndarurina. Na mina muruŋa ndorita ŋgauna nikinik iroar bagrarta tɨpemb kirarir ŋgorikta tɨpembapa, mana toŋtoŋna mamatŋina reikap aŋgɨrca, muruŋa anap ik naaŋgɨa keraca, mina anap mamenacri.
25 Ro 8.4-5, na Gal 5.16Na Raraŋ Aetaniacna Ŋeroŋ, ma aimo wat ŋgam neaŋgatna. Ainda moca aia mamo watcarica ma aina eteacapa tiŋara moraŋ. 26 Pil 2.3Na aia ndorita irembmo kai aŋgɨri ŋgep teac. Na aia kabena ramootmo, kaega kai moi ŋgepna kamma kai mbop teac. Na aia kabena meikramtaɨrta reikmo kai aŋgɨna mo teac.

- Galesia
- <
- 5
- >

5:1 In 8.32, na 8.36, na Up 15.10, na Ro 6.18, na Gal 2.4, na 5.13, na 1 Pi 2.16

5:3 Gal 3.10

5:4 Ro 9.31-32, na Ib 12.15

5:5 Ro 8.24-25, na 2 Ti 4.8

5:6 1 Ko 7.19, na Gal 6.15, na Kol 3.11, na Ie 2.18-22

5:7-8 1 Ko 9.24, na Gal 1.6, na 3.1

5:9 1 Ko 5.6, na 15.33

5:10 2 Ko 2.3, na 8.22, na 10.6, na 11.15, na Gal 1.7

5:11 1 Ko 1.23, na 15.30, na Gal 6.12, na 6.17

*5:11 Iudananda, mina Polmo an tikiŋit kakatacna kamna riptia mona toŋgorena. An ik nakekeracna kamma, anna Iesusna kam wembaŋ laŋ ŋgoin. Na an kam wembaŋ laŋa, tikiŋit kakatacna kamna inikca mba eacitndai. Ainda moca tikiŋit kakatacna kamma, Pola mba riptiatke.

5:13 1 Ko 8.9, na 9.19, na 1 Pi 2.16, na 2 Pi 2.16-19

5:14 TN 19.18, na Mt 5.43, na 7.12, na Ro 13.8-9, na Ie 2.8

5:16 Ro 6.12, na 8.4, na 13.14, na Gal 5.25, na 1 Pi 2.11

5:17 Ro 7.15-23, na 8.6-7, na 1 Pi 2.11

5:18 Ro 6.14, na 8.2, na 8.14

5:19 1 Ko 3.3, na 6.9-10, na Epe 5.3, na Kol 3.5, na Ie 3.14-15

5:21 1 Ko 6.9, na Epe 5.5, na Kol 3.6, na KIEK 22.15

5:22 1 Ko 13.7, na Epe 5.9, na Kol 3.12, na Ie 3.17

5:23 1 Ti 1.9

5:24 Ro 6.6, na 13.4, na Kol 3.5, na 1 Pi 2.11

5:25 Ro 8.4-5, na Gal 5.16

5:26 Pil 2.3

© 2016 PBT